ৰিলায়েঞ্চ ইণ্ডাষ্ট্ৰিজৰ স্বত্তাধিকাৰী মুকেশ আম্বানীৰ কন্যা ইশা আম্বানীয়ে শুকুৰবাৰে নিজ গৃহত হোলী উৎসৱৰ পাৰ্টি আয়োজন কৰে।
ইশা আম্বানীৰ এই হোলী পাৰ্টিত বলিউদৰ বহু কেইগৰাকী তাৰকা অভিনেতা-অভিনেত্ৰী উপস্থিত থাকে।
ইশা আম্বানীৰ অন্য তাৰকা অভিনেতা-অভিনেত্ৰীৰ সৈতে উপস্থিত থাকিল প্ৰিয়ংকা চোপ্ৰা আৰু তেওঁৰ আমেৰিকান স্বামী নিক জোনচ।
প্ৰিয়ংকা আৰু নিকে আনন্দ-স্ফুৰ্তিৰে ফাকুৰ ৰঙেৰে ৰঙীন হৈ পৰে। নিকৰ এয়া ভাৰতত প্ৰথম হোলী।
হোলী পাৰ্টিত প্ৰিয়ংকা আৰু নিকে বলিউদৰ আন এগৰাকী জনপ্ৰিয় অভিনেত্ৰী কেটৰিনা কাইফৰ সৈতেও একেলগে ফটো উঠা দেখা যায়।
মুকেশ আম্বানীৰ কন্যাৰ হোলী পাৰ্টিত আলিয়া ভাট, বৰুণ ধাৱান, সোমালী বেণ্ড্ৰে, জেকুলিন ফাৰ্ণাণ্ডেজ আদি তাৰকাইয়ো উপস্থিত থাকি হোলী খেলে।
উল্লেখযোগ্য যে, কৰ'না ভাইৰাছৰ আতংকৰ বাবে চলিত বৰ্ষত ভাৰতত হোলীৰ আনন্দ স্তিমিত হৈ পৰিব বুলি ধাৰণা কৰা হৈছে।
ভাৰতৰ প্ৰধান মন্ত্ৰী নৰেন্দ্ৰ মোদী, গৃহ মন্ত্ৰী অমিত শ্বাহৰ লগতে দিল্লীৰ মুখ্য মন্ত্ৰী অৰবিন্দ কেজৰিৱালেও জনসাধাৰণক পৰাপক্ষত বেছি জনসমাবেশ হোৱা স্থানৰ পৰা আতৰি থকাৰ বাবে অনুৰোধ জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
